VÖRS KÖZSÉGI ÖNKORMÁNYZAT 
KÉPVISELŐ-TESTÜLETÉNEK

3.számú
NYILVÁNOS  ÜLÉS 

JEGYZŐKÖNYV

HATÁROZATAI
32/2009./IV.8./kt.határozat:


- 2009.  április 8-i rendkívüli ülés napirendjének






  elfogadása
33/2009./IV.8./kt.határozat:


- Pályázat benyújtása önhibáján kívül hátrányos






   helyzetben lévő önkormányzat 2009.évi támoga-






   tására

34/2009./IV.8./kt.határozat:


- Farkas László polgármester kitüntetésre való






  felterjesztése

35/2009./IV.8./kt.határozat:


- Közbeszerzési terv elfogadása

36/2009./IV.8./kt.határozat:


- „Dobó István Általános Iskola és Óvoda közös 






 fenntartására társulási megállapodás megkötése

37/2009./IV.8./kt.határozat:


- Költségvetési szervezet feladatellátásának felül-





 vizsgálata
38/2009./IV.8./kt.határozat:


- Somogyszentpál csatlakozási kérelme Hatósági-






  Igazgatási Társuláshoz

3.sz. 

J E G Y Z Ő K Ö N Y V

Készült a Vörs Községi Önkormányzat Képviselő-testületének 2009. április 8-án 16,00 órakor a Községháza tanácstermében  (8711. Vörs, Alkotmány u.29.)  megtartott  rendkívüli nyilvános üléséről.

Jelen vannak:  Farkas László polgármester



Futó Péter képviselő



Nagy Tamás képviselő



Simon György képviselő



Szekeres Zoltán képviselő



Varga Árpád alpolgármester

Tanácskozási joggal jelen van:   Török Csilla körjegyző

Farkas László polgármester köszönti a megjelenteket, megállapítja, hogy a testület  nyilvános ülése határozatképes, az ülést megnyitja.

Javaslatot tesz a tárgyalandó napirendi pontokra. 

A képviselőtestület 6 igen szavazattal, ellenszavazat és tartózkodás nélkül meghozta az alábbi határozatát:

32/2009./IV.8./kt.határozat:

Vörs Község Önkormányzatának Képviselő-testülete a 2009. április 8-i rendkívüli ülésén az alábbi napirendet tárgyalja:

Napirend:
1.) Pályázat benyújtása önhibáján kívül hátrányos helyzetben lévő önkormány-


      zatok 2009.évi támogatására



      Előadó: Farkas László polgármester



2.)  Farkas László polgármester Magyar Köztársaság Érdemkereszt polgári ta-


      gozata kitüntetésre való felterjesztéséhez javaslattétel


      Előadó: Varga Árpád alpolgármester



3.)  Közbeszerzési terv elfogadása



      Előadó: Farkas László polgármester



4.) „Dobó István” Általános Iskola és Óvoda közös fenntartására társulási meg-


      állapodás megkötése



      Előadó: Farkas László polgármester



5.) Egyéb ügyek

Határidő: azonnal
Felelős: Farkas László polgármester

1.)Napirend tárgyalása

Pályázat benyújtása önhibáján kívül hátrányos helyzetben lévő önkormányzatok 2009.évi támogatására

Előadó: Farkas László polgármester

(Az írásos határozati javaslat jelen jkv. mellékletét képezi.)

Farkas László:

Az önkormányzat elfogadta a 2009.évi költségvetéséről szóló rendeletét, amelyben több a kiadási előirányzata, mint bevételi előirányzata. A hiányt vagy hitelfelvétellel, vagy pályázati úton lehetne pótolni. Javasolja a testületnek, hogy nyújtson be pályázatot az önhibáján kívül hátrányos helyzetbe került önkormányzatok pénzügyi támogatására.

A képviselő-testület tagjai az írásos előterjesztésben foglaltakat megismerték, megtárgyalták.

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:
33/2009./IV.8./kt.határozat:

A) Vörs Község Önkormányzatának Képviselő-testülete a Magyar Köztársaság 2009.évi költségvetéséről szóló 2008.évi CII.törvény 17.§.(1) bekezdése és 6.számú melléklet 1.pontja (továbbiakban: 6.számú melléklet) alapján támogatási igényt nyújt be az önhibájukon kívül hátrányos helyzetben lévő települési önkormányzatok támogatására.

B) Vörs Község Önkormányzatának Képviselő-testülete az önhibájukon kívül hátrányos helyzetben lévő települési önkormányzatok támogatásának igényléséhez a fenti törvény alapján a következő nyilatkozatot teszi:

I.

b.) Az önkormányzat lakosságszáma 2008.január 1-jén 1 000 fő alatti, és a Balatonszentgyörgy székhelyű körjegyzőséghez tartozik.

II.

b.) Az önkormányzat a polgármesteri hivatalon (körjegyzőségen)  túl intézmény(eke)t nem tart fenn, azonban Balatonszentgyörgy székhelyű – külön jogszabály szerint létrehozott – társulásban részt vesz.

III.

2) Az Önkormányzat lakosságszáma 2008. január 1-jén 1 500 fő vagy az alatti és

2.1. 2008. szeptember 1. után a többcélú kistérségi társulások támogatása keretében ösztönzött közoktatási feladatait társulásban (intézményi vagy többcélú kistérségi társulás keretében) látja el.

IV.

Az önkormányzat – magánszemélyek kommunális adója, iparűzési adó - helyi adó bevezetéséről döntött, és költségvetésében ilyen bevételt tervez és a gazdálkodása során realizál.

V.

b.) Az Önkormányzat a 2008.évi zárszámadására vonatkozóan az Ötv. 92/A. §-a alapján könyvvizsgálatra nem kötelezett,

bb) és a zárszámadásának hitelesítésével könyvvizsgálót saját döntése alapján sem bízott meg.

Határidő: azonnal

Felelős: Farkas László polgármester

Farkas László polgármester a következő napirend keretében tárgyalandó üggyel kapcsolatosan jelzi a személyes érintettségét, az ülés vezetését átadja Varga Árpád alpolgármesternek. Valamint nyilatkozik, hogy személyét érintő téma tárgyalásának  nyílt ülésen való tárgyaláshoz hozzájárul, és a szavazásnál tartózkodni fog.

Varga Árpád alpolgármester az ülésvezetését átveszi, az ülés továbbra is határozatképes, az ülés folytatódik.

2.) Napirend tárgyalása

Farkas László polgármester Magyar Köztársaság Érdemkereszt polgári tagozata kitüntetésre való felterjesztéséhez javaslattétel

Előadó: Varga Árpád alpolgármester

(Szóbeli előterjesztés)

Varga Árpád alpolgármester

Tájékoztatja a képviselő-testület tagjait az alábbiakról. Lehetőség nyílna arra, hogy a polgármestert a közéletben, önkormányzati igazgatásban, tűzoltósággal kapcsolatos ügyekben végzett több évtizedes munkája elismeréseként a képviselő-testület javasolja a Magyar Köztársaság Érdemkereszt polgári tagozata kitüntetés felterjesztéséhez. Ismerteti röviden a  polgármester szakmai életútját.

A képviselő-testület tagjai 5 igen szavazattal, ellenszavazat nélkül, 1 tartózkodással meghozta az alábbi határozatát:

34/2009./IV.8./kt.határozat:
a.) Vörs Község Önkormányzatának Képviselő-testülete a szóbeli előterjesztést  - Farkas László polgármester részére  kitüntetés adományozására tett - javaslatot , annak szakmai életútját megismerte, megtárgyalta.

b.) A képviselő-testület  javaslattal él a Magyar Köztársaság Önkormányzati Miniszteréhez – Farkas László Vörs Község Polgármestere Magyar Köztársasági Arany Érdemkereszt kitüntetés (polgári tagozatának) adományozása tárgyában.

c.) A Képviselő-testület felkéri a Körjegyzőt, hogy a javaslatot  jelen határozattal együtt a Magyar Köztársaság Önkormányzati Miniszteréhez terjessze fel.

Határidő: azonnal

Felelős: Varga Árpád alpolgármester

Varga Árpád alpolgármester az ülés vezetését visszaadja Farkas László polgármester részére.Az ülés továbbra is határozatképes, folytatódik.

3.) Napirend tágyalása

Közbeszerzési terv elfogadása

Előadó: Farkas László polgármester

(Szóbeli előterjesztés)

Farkas László:

A Közbeszerzési tv. szerint az önkormányzatoknak minden év április 15-ig éves összesített közbeszerzési tervet kötelesek készíteni az adott évre tervezett közbeszerzéseikről. Ezen terv nyilvános, melybe mindenki betekinthet, illetve a Közbeszerzések Tanács kérésére az Önkormányzat köteles azt megküldeni. 

2009.évben Vörs Önkormányzatának közbeszerzési törvény hatálya alá tartozó beruházása, beszerzése nem várható, ugyan  a 2009.évi költségvetésében a közbeszerzési értékhatárt elérő beruházást, felújítást  tervezett (belvízrendezés), de ez csak akkor realizálódik, hogy a későbbiekben kiírandó pályázaton az önkormányzat nyerni fog.  Javasolja a testületnek, hogy nemleges közbeszerzési tervet fogadjon el, és ha szükségessé válik, akkor majd módosítsa.

A képviselő-testület a polgármester szóbeli előterjesztésében foglaltakat megismerte, megtárgyalta.

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

35/2009./IV.8./kt.határozat:

a.) Vörs Község Önkormányzatának Képviselő-testülete a Kbt.5.§.-ában foglaltaknak eleget tesz, az Önkormányzat 2009.évi NEMLEGES közbeszerzési tervét elfogadja.

b.) Vörs Község Önkormányzatának Képviselő-testülete amennyiben közbeszerzés alá eső beszerzést kiván még a 2009-as költségvetési évben megvalósítani, közbeszerzési tervét el fogja készíteni, és nyilvánossá teszi.

Határidő: azonnal

Felelős: Farkas László polgármester

4.) Napirend tárgyalása
„Dobó István” Általános Iskola és Óvoda közös 
fenntartására társulási megállapodás megkötése

Előadó: Farkas László polgármester
(A megállapodás tervezet jelen jkv. mellékletét képezi.)

Farkas László:

Vörs Község Önkormányzata az Ötv.-ból eredő kötelező feladatait (általános iskolai oktatás és óvodai nevelés) társulás keretében látja el. Jelenleg két közoktatási társulásban vesz részt mint fenntartó. Az általános iskolát Balatonszentgyörgy, Balatonberény (5-8.osztály tekintetében), Hollád és Tikos önkormányzataival közösen, míg a szintén balatonszentgyörgyi székhelyű óvodát Balatonszentgyörgy, Hollád, és Tikos önkormányzataival. A fenntartó önkormányzatok a jogszabályban meghatározott határidőig (március 31-ig meghozták döntéseiket arról, hogy a két intézményt integrálják olyan formában, hogy 2009. szeptember 1-től az óvoda az általános iskola tagintézményévé váljon, ezen új szervezeti forma kialakítása feltétele az általános iskola és óvoda felújítására benyújtott DDOP pályázatnak is.  A szervezeti változás eredményeképpen változna az intézmény neve is, „Dobó István” Általános Iskola és Óvodára. Az átalakított intézmény fenntartására egy új társulási megállapodás megkötése célszerű, melynek tervezete elkészült. Ismerteti a testület tagjaival a megállapodás tervezetben foglaltakat, javasolja annak elfogadását.
A képviselő-testület tagjai a megállapodás tervezetben, valamint a szóbeli kiegészítésben foglaltakat megismerték, megtárgyalták.

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

36/2009./IV.8./kt.határozat:

a.) Vörs Község Önkormányzatának Képviselő-testülete  közoktatási feladatainak ellátására társulási megállapodás köt Balatonszentgyörgy-Balatonberény-Hollád és Tikos községek Önkormányzataival a balatonszentgyörgyi székhelyű „Dobó István” Általános Iskola és Óvoda többcélú intézményben történő feladatellátásra. 

b.) A képviselő-testület e határozattal 2009. szeptember 1. napján hatályba lépő társulási megállapodást elfogadja, és felhatalmazza a polgármestert a megállapodás aláírására. 

c.) A képviselő-testület tudomásul veszi, hogy a jóváhagyott  megállapodás hatályba lépésével  egyidejűleg az általános iskolai feladatellátásra  Balatonszentgyörgy-Balatonberény-Hollád-Tikos és Vörs Községek önkormányzatai által kötött Társulási Megállapodás, valamint az óvodai feladatellátásra Balatonszentgyörgy-Hollád-Tikos és Vörs Községek önkormányzatai által kötött Társulási Megállapodás hatályát veszti.

Határidő: azonnal

Felelős: Farkas László polgármester

5.) Egyéb ügyek
5.1. Önkormányzati fenntartásban lévő intézmények közfeladatellátási módjának felülvizsgálata

Előadó: Farkas László polgármester

(Az írásos előterjesztés jelen jkv. mellékletét képezi.)

Török Csilla:

Ismerteti a hatályos jogszabályi előírásokat, valamint kéri a testület tagjait, hogy az előterjesztésben foglaltaknak megfelelően hozzák meg döntésüket.

A képviselő-testület tagjai az előterjesztésben foglaltakat megismerte, megtárgyalta, az előterjesztéssel kapcsolatosan kérdés nem merült fel.

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

37/2009./IV.8./kt.határozat:

a.) Vörs Község Önkormányzatának Képviselőtestülete a 2008.évi CV.tv. 44.§. (4) bekezdésében foglalt kötelezettségének eleget téve, az általa társulásban fentartott intézmények (Balatonszentgyörgy, Hollád,Tikos és Vörs Községek Körjegyzősége, „Dobó István” Általános Iskola és „Margaréta” Óvoda” – közfeladatellátásának módját felülvizsgálta.

b.) A Képviselő-testület megállapította, hogy a további működés 2009. július 1.-je után is indokolt az alábbiak szerint:

1. Balatonszentgyörgy-Hollád-Tikos és Vörs Községek Körjegyzősége, besorolása közhatalmi költségvetési szerv (2008.évi CV.tv. 15.§.(1) bekezdése), önállóan működő és gazdálkodó

2. „Dobó István” Általános Iskola és „Margaréta” Óvoda esetében: a fenntartók elhatározták a jogszabályban meghatározott határidőig március 31-ig a 2009. szeptember 1-től hatályba lépő szervezeti változást oly módon, hogy a „Margaréta”Óvoda az utóbbi időponttól kezdődően az a „Dobó István Általános Iskola és Óvoda” tagintézményévé válik.  Az intézmény besorolás: közszolgáltató költségvetési szerv, ezen belül közintézmény / 2008.évi CV.tv.16.§. a.) pontja/  (mely közoktatási feladatokat lát el), önállóan működő és gazdálkodó. 

3. A képviselő-testület az alapító okiratok kiegészítését és rendbetételét a 2008.évi CV.tv. 44.§. (4) bekezdésében foglaltaknak megfelelően 2009. június 1-ig elvégzi.

Határidő: azonnal

Felelős: Farkas László polgármester

5.2. Somogyszentpál csatlakozási kérelme a Marcali Hatósági-Igazgatási Társuláshoz

Előadó: Farkas László polgármester

(szóbeli előterjesztés)

Farkas László:

Tájékoztatja a testületet arról. Hogy a Marcali kistérséghez tartozó önkormányzatok egyes hatósági feladatok ellátása érdekében a helyi önkormányzatokról szóló 1990.évi LXV.törvény és a helyi önkormányzatok társulásairól és együttműködéséről szóló 1997.évi CXXXV.törvény alapján 2004-ben létrehozták a Hatósági-igazgatási Társulást a Marcali Többcélú Kistérségi társulás mellett.

Ennek keretében szabálysértés, birtokvédelem pénzügyi végrehajtás, szakfordítói-és tolmács igazolvány, ipar-kereskedelem, valamint építésügy területén a hatósági-igazgatási feladatok a marcali Városi Önkormányzat Polgármesteri Hivatala látja el.

Somogyszentpál Község Önkormányzata részes a pénzügyi végrehajtás tekintetében, 2009. áprilisában azonban a szabálysértési és birtokvédelmi ügyintézés tekintetében is jelezte a csatlakozási szándékát. A csatlakozáshoz az 1997.évi CXXXV.tv. 4.rendelkezési értelmében a társulásban részt vevő képviselő-testületek mindegyikének a társuláshoz történő csatlakozáshoz való hozzájáruláshoz.

A tagok számának bővülése következtében a társulási megállapodás módosítása szükséges. Kéri a testület tagjait, hogy járuljanak hozzá.

A képviselő-testület tagjai a szóbeli előterjesztésben foglaltakat megismerte, megtárgyalta.

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

38/2009./IV.8./kt.határozat:

Vörs Község Önkormányzatának Képviselő-testülete hozzájárul, hogy Somogyszentpál község szabálysértési és birtokvédelmi ügyintézés tekintetében is csatlakozzon a Hatósági-Igazgatási Társuláshoz, egyúttal a módosított társulási megállapodást jóváhagyja és felhatalmazza a polgármestert annak aláírására.

Határidő: azonnal

Felelős: Farkas László polgármester

Egyéb napirend és hozzászólás nem lévén Farkas László polgármester a képviselő-testület rendkívüli nyilvános ülését berekeszti.

k.m.f.t.

Farkas László









Török Csilla
polgármester









körjegyző

